internet vaartha 138 Views
హైదరాబాద్‌ : దేశంలో టాప్‌బిజినెస్‌ స్కూల్స్‌ గా గుర్తింపుపొందిన ఐఐఎం తిరుచ్చి,ఎన్‌సిఎం హెచ్‌ఆర్‌ డి నుంచి ఐదుగురు విద్యార్థులతో కూడిన రెండు టీమ్‌లు 8వ ఇండియా వార్షిక సిఎఫ్‌ఎ ఇన్‌స్టిట్యూట్‌ రీసెర్చ్‌ ఛాలెంజ్‌ను గెలుచుకున్నాయి. ఇండియన్‌ అసోసియేషన్‌ ఆఫ్‌ ఇన్వెస్ట్‌మెంట్‌ నిపుణులు, ఇండియా సొసైటీ ఆఫ్‌ సిఎఫ్‌ఎ ఇన్‌స్టిట్యూట్‌లు నిర్వహించిన ఈకార్యక్రమంలో అంతర్జాతీయ బిజినెస్‌ స్కూల్స్‌ అన్నీ పాల్గొన్నాయి. ఐఐఎం తిరుచ్చి, ఎన్‌సిఎంహెచ్‌ఆర్‌డిలు అత్యంత కఠిన మైన పోటీని జోనల్‌ నుంచి సాధించాయి. మొత్తం 47 అగ్రశ్రేణి బిజినెస్‌స్కూళనుంచి 200మందికిపైగా పాల్గొన్న విద్యార్థుల్లో ఈ రెండుసంస్థల బృందాలు విజేతలుగా నిలిచాయి. ఈ టీమ్‌లు ఇపుడు చికాగో, ఇల్లి నాయిస్‌లలో జరిగే రీజనల్‌పోటీల్లో పాల్గొంటాయని నిర్వాహకులు తెలిపారు. రెప్కోహోంఫైనాన్స్‌, వర్ల్‌పూల్‌ ఆఫ్‌ ఇండియాపై నివేదికలు తయారుచేసి ప్యానెల్‌కు అందచేసి విజేతలుగా ఈ రెండుటీమ్‌లు నిలిచాయి.